
	Specialiųjų pirkimo sąlygų 2 priedas “Techninė specifikacija”



EUROPOS PAGALBOS LABIAUSIAI SKURSTANTOIEMS ASMENIMS FONDO INFORMACINĖS SISTEMOS MATERIALINIO NEPRITEKLIAUS MAŽINIMO PROGRAMOS SKILTIES PRIEŽIŪROS PASLAUGŲ TECHNINĖ SPECIFIKACIJA

I. BENDROJI INFORMACIJA

1.1. Lietuvos Respublikos socialinės apsaugos ir darbo ministerija (toliau – Pirkėjas) planuoja įsigyti Europos pagalbos labiausiai skurstantiems asmenims fondo informacinės sistemos Materialinio nepritekliaus mažinimo programos skilties (toliau – EPLSAFIS) priežiūros paslaugas, kurios apima šių komponentų priežiūrą ir nuolatinį atnaujinimą: duomenų bazių (toliau – DB) valdymo sistemos (SQL), operacinės sistemos (toliau – OS), EPLSAFIS sistemos (toliau kartu vadinama – Paslaugos).
1.2. Šioje techninėje specifikacijoje vartojamos sąvokos:
1.2.1. Incidentas – aptarnaujamos IT infrastruktūros (techninės ir programinės įrangos) sutrikimas, nepriklausomai nuo jo kilmės. Incidentu nelaikomas resursų (išteklių), kurie įrangos gamintojo techninėse specifikacijose apibrėžiami kaip eksploatacinės medžiagos, trūkumas; 
1.2.2. Įgaliotas naudotojas – Pirkėjo darbuotojas. Įgaliotų naudotojų sąrašas pateikiamas prieš pradedant teikti Paslaugą ir gali būti keičiamas visos Paslaugos teikimo laikotarpiu;
1.2.3. Klaida – EPLSAFIS veikimo neatitikimas aprašytai specifikacijai;
1.2.4. Pakeitimas – bet koks IT sistemos ar IT infrastruktūros konfigūracijos pakeitimas;
1.2.5. Priežiūra – veiksmai, skirti palaikyti esamą EPLSAFIS funkcionalumą, kuris realizuotas remiantis EPLSAFIS dokumentacija, patvirtinta Lietuvos Respublikos socialinės apsaugos ir darbo ministro 2020 m. sausio 28 d. įsakymu Nr. A1-71 „Dėl Europos pagalbos labiausiai skurstantiems asmenims fondo informacinės sistemos nuostatų, Europos pagalbos labiausiai skurstantiems asmenims fondo informacinės sistemos duomenų saugos nuostatų, Europos pagalbos labiausiai skurstantiems asmenims fondo informacinės sistemos saugaus elektroninės informacijos tvarkymo taisyklių, Europos pagalbos labiausiai skurstantiems asmenims fondo informacinės sistemos naudotojų administravimo taisyklių ir Europos pagalbos labiausiai skurstantiems asmenims fondo informacinės sistemos veiklos tęstinumo valdymo plano patvirtinimo“ (toliau – Dokumentacija) bei užtikrinimas, kad EPLSAFIS tenkina Dokumentacijoje apibrėžtus reikalavimus. Į šią sąvoką įeina EPLSAFIS naudotojų konsultavimas darbo su EPLSAFIS klausimais per pagalbos sistemą, telefonu, elektroniniu paštu, EPLSAFIS funkcionalumo atstatymas, įvykus duomenų bazės ar atskirų jos komponentų funkcionavimo sutrikimams;
1.2.6. Problema – tai nežinomos priežastys, dėl kurių IT sistemos veikimas neigiamai paveikiamas. Problema taip pat laikomi pasikartojantys tos pačios kilmės incidentai;
1.2.7. Trikdis – dalinis arba pilnas EPLSAFIS ar jos komponentės sutrikimas;
1.2.8. Veikimo sutrikimas – kai Pirkėjo vidiniai arba išorės naudotojai dėl OS, techninės įrangos, programinės įrangos funkcionalumo sutrikimų (esant tvarkingai IT infrastruktūrai) negali atlikti numatytų sistemos funkcijų.
1.2.9. Paslaugų suteikimo terminas – Paslaugos turi būti teikiamos 12 (dvylika) mėnesių nuo Paslaugų sutarties įsigaliojimo dienos.
1.2.10. Paslaugos tikslas – užtikrinti nenutrūkstamą EPLSAFIS programinės įrangos (toliau – PĮ) ir infrastruktūros veikimą, operatyvų sutrikimų sprendimą ir PĮ klaidų taisymą. 




II. INFORMACIJA APIE PROGRAMINĘ ĮRANGĄ

2.1. EPLSAFIS realizuotas naudojant šiuos įrankius ir technologijas:
2.1.1. Programavimo aplinka: Microsoft Visual Studio 2017;
2.1.2. Programavimo gyvavimo ciklo valdymas: Microsoft Team Foundation Server;
2.1.3. Programavimo kalbos: C#, TypeScript/Javascript;
2.1.4. Technologijos / karkasai: ASP.Net, SPA, MVC, MVVM;
2.1.5. Naudotojo sąsajos komponentai: bootstrap (https://getbootstrap.com/);
2.1.6. Duomenų bazė: Microsoft SQL Server 2016;
2.1.7. Ataskaitos: Microsoft SQL Server Reporting Services, Word, Excel;
2.1.8. WebServices / SOAP: Microsoft .Net WCF technologija.
2.2. EPLSAFIS programinis sprendimas sukurtas daugiasluoksnės architektūros principais. Paslaugų teikėjui bus suteikta prieiga prie EPLSAFIS išeities kodo, dokumentacijos bei kitos priežiūrai reikalingos informacijos.
2.3. EPLSAFIS PĮ įdiegimo vieta Valstybės duomenų centras, esantis adresu: Sausio 13-osios g. 10, Vilnius, Lietuva.

III.  PIRKIMOS PASLAUGOS APIMTIS 

[bookmark: _Hlk199147389]3.1. Paslaugų teikėjas Paslaugų teikimo metu vadovaujasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ir Dokumentacijos, nuostatomis.
3.2. Paslaugų apimtis dėl DB, OS, EPLSAFIS:
3.2.1. problemų ir incidentų sprendimas, prieinamumo atstatymas įvykus gedimui;
3.2.2. duomenų atstatymas iš rezervinės kopijos po incidento;
3.2.3. atstatymas, įvykus techninės įrangos gedimui, dėl žmogiškosios klaidos arba kitų aplinkybių;
3.2.4. pakeitimų bei pataisų susijusių su saugumu diegimas;
3.2.5. papildomų aplinkų kūrimas (klonavimas arba atkūrimas iš kopijos) pagal Pirkėjo užklausą;
3.2.6. vykdomos proaktyvios paslaugos: 
3.2.6.1. DB, OS, EPLSAFIS  stebėjimas numatant būsimus incidentus ir problemas;
3.2.6.2. greitaveikos stebėjimas.
3.3. Paslaugų teikimo metu Pirkėjo nurodymu ar Paslaugų teikėjui savarankiškai aptikus EPLSAFIS PĮ trūkumus, turi būti atliekami šie veiksmai:
3.3.1. klaidų ar netikslumų registravimas;
3.3.2. klaidų ar netikslumų taisymas, testavimas;
3.3.3. atnaujinimas, diegiant klaidų ir netikslumų pataisymus.
3.4. Klaidos ir (ar) trikdžiai klasifikuojami:
3.4.1. kritinė klaida – kai nustatyti trikdžiai ir (ar) problema, dėl kurių EPLSAFIS naudotojas negali vykdyti numatytų būtinų funkcijų ir nežinomas joks kitas alternatyvus šios funkcijos vykdymas;
3.4.2. svarbi klaida – kai nustatyti trikdžiai ir (ar) problema, kurie kliudo vykdyti būtinas funkcijas, tačiau yra žinomas alternatyvus funkcijos vykdymas;
3.4.3. kita klaida – kai nustatyti trikdžiai ir (ar) problema, kurie sukelia sunkumus naudojantis EPLSAFIS, bet neįtakoja EPLSAFIS veikimo ir nedaro jokio kito poveikio EPLSAFIS.
3.5. Paslaugų teikėjas privalo išanalizuoti ir pašalinti trikdžius ir (ar) klaidas tokiu grafiku:
3.5.1. Kritinė klaida: reagavimas: iki 1 darbo val.; laikinas sprendimas / veikimo atkūrimas: iki 4 darbo val.; galutinis pašalinimas: per pagrįstą terminą, suderintą su Pirkėju, bet ne ilgiau kaip per 24 val. 
3.5.2. Svarbi klaida: reagavimas: iki 2 darbo val.;  laikinas sprendimas / veikimo atkūrimas: iki 8 darbo val.; galutinis pašalinimas: per pagrįstą terminą, suderintą su Pirkėju, bet ne ilgiau kaip iki 3 darbo dienų.
3.5.3. Kita klaida: reagavimas: iki 8 darbo val.; sprendimas / veikimo atkūrimas: per pagrįstą terminą, suderintą su Pirkėju, bet ne ilgiau kaip iki 5 darbo dienų.
3.6. Klaida gali būti nebenagrinėjama toliau, jei susiklosto 3.6.1 – 3.6.4 punktuose nurodytos aplinkybės ir tiekėjas pateikia Pirkėjui argumentuotą ir dokumentacija ir (arba) techninės analizės rezultatais grįstą pagrindimą dėl sprendimo klaidos nebenagrinėti:
3.6.1. bandant atkartoti situaciją, kurioje įvyksta klaida, ji nepasikartoja;
3.6.2. patikslinimo metu nustatyta, kad už klaidos pataisymus atsakingas ne Paslaugos teikėjas;
3.6.3. klaidos įvyksta dėl EPLSAFIS naudotojo darbo vietoje įdiegtos netinkamos programinės įrangos arba įdiegtos programinės įrangos netinkamų nustatymų; 
3.6.4. kai klaida įvyksta dėl EPLSAFIS korektiškam veikimui rekomenduojamų parametrų nustatymų nesilaikymo.
3.7. Nuo Paslaugų  sutarties įsigaliojimo dienos per 20 (dvidešimt) darbo dienų turės būti suderintos šios Paslaugos procedūros: gedimų registracija, automatinis sistemos informavimas, konfigūracinių vienetų suvedimas į sistemą ir pan. Visos pagalbos tarnybos paslaugos bei procesai (incidentų, pakeitimų, problemų, konfigūracijų) turi būti organizuojami vadovaujantis ITIL principais. Suderinus procedūras, pasirašomas įvedimo suderinimo protokolas.
3.8. Pagalbos tarnybos sistema (Service Desk) Pirkėjo įgaliotiems naudotojams turi būti prieinama internetu ir apsaugota SSL protokolu. Pagalbos tarnybos sistema (Service Desk) privalo turėti incidentų, problemų, kompiuterių aparatinės įrangos gedimų, pakeitimų ir konfigūracijų valdymo funkcionalumą. Pagalbos tarnybos sistema (Service Desk) turi užtikrinti:
3.8.1. Pirkėjo įgaliotiems naudotojams registruoti incidentus, problemas ir kompiuterių aparatinės įrangos gedimus; 
3.8.2. automatinį Pirkėjo įgaliotų naudotojų informavimą apie incidentų, problemų ir kompiuterių aparatinės įrangos gedimų užregistravimą sistemoje;
3.8.3. Pirkėjo įgaliotiems naudotojams registruoti užklausas;
3.8.4. Pirkėjo įgaliotiems naudotojams gauti ataskaitas įvairiais pjūviais (incidentai, problemos, kurios turi būti filtruojamos pagal šiuos kriterijus: nepradėta, vykdoma, įvykdyta). 
3.9. PĮ diegimas, konfigūravimas, Pikėjo PĮ problemų sprendimas gali būti atliekamas nuotoliniu būdu. Paslaugų teikėjui bus suteikta prieiga nuotoliniam kompiuterinės įrangos administravimui. 
3.10. PĮ diegimas ir konfigūravimas pirmiausia turi būti atliekami ir ištestuojami TEST aplinkoje. Paslaugų teikėjas, atlikęs PĮ diegimą ir konfigūravimą TEST aplinkoje, turi pateikti Pirkėjui testavimo rezultatus. PĮ gali būti diegiama į PROD aplinką tik Pirkėjui patvirtinus TEST aplinkoje atliktų darbų rezultatus. Prieš diegiant PĮ į PROD aplinką, Paslaugų teikėjas turi pateikti Pirkėjui diegimo instrukcijas.
3.11. Visa EPLSAFIS dokumentacija ir jos pakeitimai turės būti tvarkomi Pirkėjo JIRA (Confluence) aplinkoje. Pirkėjas įsipareigoja Paslaugų teikėjui suteikti visas prieigas prie JIRA ir Confluence aplinkų, būtinas tinkamam Paslaugų vykdymui.

IV. PASLAUGŲ TEIKIMO LAIKAS IR KALBA

4.1 Paslaugos teikiamos Pirkėjo darbo laiku:
4.1.1. pirmadieniais–ketvirtadieniais nuo 08:00 val. iki 17:00val.;
4.1.2. penktadieniais nuo 08:00 val. iki 15:45 val.
4.2. Paslaugos teikiamos ir visas bendravimas vyksta lietuvių kalba.
[bookmark: _Hlk126567019]

V. DUOMENŲ SAUGOS IR INFORMACIJOS KONFIDENCIALUMO REIKALAVIMAI

5.1. Paslaugų teikėjas privalo:
5.1.1. neskleisti ir neperduoti kitiems fiziniams ar juridiniams asmenims iš Pirkėjo gautos informacijos, užtikrinti tinkamą jos saugą, laikyti ją paslaptyje net pasibaigus Paslaugų pirkimo sutarties galiojimui; 
5.1.2. apie informacijos paskleidimo ar perdavimo kitiems fiziniams ar juridiniams asmenims faktą nedelsiant, ir jei įmanoma, praėjus ne daugiau kaip 24 (dvidešimt keturioms) valandoms nuo galimo informacijos saugumo incidento nustatymo, informuoti Pirkėją ir imtis visų būtinų veiksmų užkirsti kelią tolesniam informacijos paskleidimui.

VI. APLINKOSAUGINIAI REIKALAVIMAI

6.1. Pirkimas yra laikomas žaliuoju pirkimu pagal Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo, (toliau – Tvarkos aprašas) 4.4.3 papunktį: perkama tik nematerialaus pobūdžio IT infrastruktūros aptarnavimo ir vystymo paslauga, nesusijusi su materialaus objekto sukūrimu, jos teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

VII. BAIGIAMOSIOS NUOSTATOS

7.1. Esant poreikiui, visi susitikimai organizuojami nuotoliu būdu ir tik išimtiniais atvejais gyvai.
7.2. Pagrindinė reikalavimų tenkinimo nuostata: teikiant Paslaugas EPLSAFIS PĮ funkcionalumai, sauga, greitaveika turi būti ne prastesni nei dabartiniai (žr. Techninės specifikacijos priedas Nr. 1).
7.3. Paslaugų teikėjas Pirkėjui privalo nedelsdamas raštu pranešti, jeigu Paslaugų teikėjo, (jungtinės veiklos partnerių, subtiekėjų ar ūkio subjektų, kurių pajėgumais remiamasi), informacinių technologijų infrastruktūroje įvyksta kibernetinio saugumo, elektroninės informacijos saugos ar asmens duomenų apsaugos incidentas, nurodydamas incidento datą, laiką, faktines aplinkybes, galimas priežastis, kokį poveikį incidentas turėjo ar gali turėti Pirkėjui bei paslaugų teikimui, incidento suvaldymo būdą, kokių priemonių imtasi, kad incidentas būtų išspręstas ir nepasikartotų.
7.4. Už Paslaugas bus atsiskaitoma mokant mėnesinį fiksuotą mokestį. Kartu su Paslaugų perdavimo-priėmimo aktu turės būti teikiama laisvos formos ataskaita, kurioje turi atsispindėti suteiktos paslaugos, numatytos Techninės specifikacijos 3.2 punkte.  

_______________
Techninės specifikacijos priedas Nr.1 
[bookmark: _Toc205969250][bookmark: _Toc206581070]1. Saugumo ir slaptumo (konfidencialumo) reikalavimai 
[bookmark: _Hlk206060288]Lentelė Nr. 1
	[bookmark: _Hlk206060362]Nr.
	Reikalavimas

	1.
	Pagrindiniai EPLSAFIS elektroninės informacijos saugos priemonių parinkimo principai yra šie:

	1.1.
	įgyvendinamos tinkamos techninės ir organizacinės priemonės, kad būtų užtikrintas pavojų atitinkančio lygio saugumas tvarkant asmens duomenis;

	1.2.
	EPLSAFIS rizikos vertinimo metu nustatyta likutinė rizika turi būti sumažinta iki priimtino lygio;

	1.3.
	informacijos saugos priemonės diegimo kaina turi būti adekvati saugomos informacijos vertei;

	1.4. 
	turi būti įdiegtos prevencinės, detekcinės ir korekcinės informacijos saugos priemonės.

	2. 
	EPLSAFIS elektroninė informacija įrašoma, atnaujinama, keičiama ir naikinama vadovaujantis EPLSAFIS nuostatais, EPLSAFIS saugos nuostatais, EPLSAF saugaus elektroninės informacijos tvarkymo taisyklėmis, patvirtintomis socialinės apsaugos ir darbo ministro, ir kitais teisės aktais, reglamentuojančiais EPLSAFIS elektroninės informacijos tvarkymą.

	3. 
	EPLSAFIS funkcionuoti reikalingų paslaugų teikėjo prieiga prie EPLSAFIS techninės ir programinės įrangos kontroliuojama naudojant prisijungimo vardų, slaptažodžių ir teisių sistemą, skirtą Vykdytojo darbuotojų tapatybei nustatyti.

	4.
	EPLSAFIS elektroninės informacijos saugos priemonės, taip pat EPLSAFIS funkcionuoti reikalingų paslaugų Vykdytojo atsakomybė, susijusi su EPLSAFIS techninės ir programinės įrangos diegimu bei priežiūra, paslaugos, būtinos EPLSAFIS funkcionavimui užtikrinti, nustatomos paslaugų teikimo sutartyje.

	5.
	EPLSAFIS duomenis įvesti, keisti ir atnaujinti gali tik naudotojai pagal jiems suteiktas prieigos teises. Duomenų bazėje tvarkomus duomenis įvesti, keisti, atnaujinti gali tik informacinės sistemos administratorius pagal jam suteiktas prieigos teises.

	6.
	EPLSAFIS naudotojų tapatybė ir veiksmai, atliekami su EPLSAFIS duomenimis, fiksuojami programinėmis priemonėmis. EPLSAFIS naudotojų veiksmai įrašomi automatiniu būdu duomenų bazės veiksmų žurnale, apsaugotame nuo neteisėto jo duomenų panaudojimo, pakeitimo, iškraipymo ar sunaikinimo. Šio žurnalo duomenys yra prieinami EPLSAFIS administratoriams pagal jų atliekamas darbo funkcijas.

	7.
	Atsarginės EPLSAFIS informacijos (duomenų) kopijos daromos vadovaujantis Elektroniniu būdu tvarkomų duomenų atsarginių kopijų valdymo tvarkos aprašu. Prarasti, iškraipyti ar sunaikinti EPLSAFIS duomenys atkuriami iš atsarginių duomenų kopijų. Duomenų atkūrimas iš atsarginių kopijų turi būti periodiškai išbandomas – ne rečiau kaip kartą per metus, išskyrus atvejus, kai duomenų atkūrimas vyksta realiu laiku.

	8.
	EPLSAFIS administratoriai, užtikrindami elektroninės informacijos vientisumą, turi naudoti visas įmanomas technines, programines ir administracines priemones, skirtas informacinių sistemų elektroninei informacijai apsaugoti nuo neteisėtų veiksmų.

	9. 
	EPLSAFIS naudotojai, pastebėję Duomenų saugos nuostatų, saugos politikos įgyvendinamųjų dokumentų reikalavimų pažeidimus, nusikalstamos veikos požymius, neveikiančias arba netinkamai veikiančias duomenų saugos užtikrinimo priemones, turi registruoti aptarnavimo tarnybos informacinėje sistemoje incidentą.

	10.
	EPLSAFIS elektroninės informacijos saugumo užtikrinimo prioritetinės kryptys:

	10.1.
	organizacinių, techninių, programinių, teisinių ir kitų priemonių, skirtų EPLSAFIS duomenų saugai užtikrinti, įgyvendinimas ir kontrolė;

	10.2.
	elektroninės informacijos konfidencialumo, vientisumo ir prieinamumo užtikrinimas;

	10.3.
	EPLSAFIS veiklos tęstinumo užtikrinimas.

	11.
	Duomenų konfidencialumas užtikrinamas techninėmis ir organizacinėmis priemonėmis ribojant duomenų priėjimą:

	11.1.
	operacinės sistemos lygyje kontroliuojamas priėjimas prie operacinės sistemos resursų, apsaugant sistemą nuo neteisėto priėjimo prie duomenų bazės failų. Operacinės sistemos lygio saugumas užtikrinamas operacinės sistemos saugumo priemonėmis. Tiesiogiai į operacinę sistemą jungtis galės tik sistemos administratoriai, kurie galės administruoti ir valdyti programinius modulius ir duomenų bazių valdymo sistemą. Duomenų bazės administratorius neturės teisės prieiti prie duomenų failų (jei neturės galimybės prieiti prie operacinės sistemos);

	11.2.
	duomenų bazės lygyje priėjimas prie duomenų ribojamas teisių ir rolių pagalba. Priėjimui prie duomenų bazių schemų sukurti fiksuoti sisteminiai naudotojai, kuriems leistas tik toks priėjimas kiek reikalauja EPLSAFIS sistemos naudojimas;

	11.3. 
	EPLSAFIS kaupiama informacija apie sistemos klaidas su galimybe jas peržiūrėti;

	11.4.
	EPLSAFIS realizuotas naudojant patikimas ir patikrintas, sistemų kūrimo bibliotekas, kurios palaiko apsaugą nuo žinomų įsilaužimo metodų.

	12.
	EPLSAFIS SQL Server pagrindiniai saugos užtikrinimo principai:

	12.1.
	fizinio serverio apsauga – kontroliuojama fizinė prieiga prie serverio;

	12.2.
	Surface Area Reduction – diegimo metu pasirenkami tik reikalingi komponentai;

	12.3.
	Policy-Based Management – taisyklėmis/tvarkomis paremtas valdymas;

	12.4.
	SSL transporto šifravimas – naudojamas transporto šifravimas tarp naudotojo ir SQL Server;

	12.5.
	Extensible Key Management – įgalina trečių šalių EKM/HSM teikėjus registruoti savo modulius SQL Server. Kada yra užregistruotas, „SQL Server“ vartotojai gali naudoti šifravimo raktus, saugomus EKM moduliuose. Tai įgalina SQL Server naudoti pažangias šifravimo funkcijas, pavyzdžiui, masinį (bulk) šifravimo ir dešifravimo, ir kitas raktų valdymo funkcijas ir taisykles, tokias kaip rakto senėjimo, rotacijos;

	12.6.
	vykdant EPLSAFIS informacijos vientisumo reikalavimus  DBVS valdymo priemonėmis bus užtikrintas visiškas informacijos pateikiamumo ir vykdymo vientisumas. SQL Server DBVS integruotas transakcijų valdymo bei užklausų vykdymo mechanizmas užtikrina, kad bus vykdomos tik pilnai suformuotos ir patvirtintos užklausos bei užtikrintas užklausų rezultato vientisumas;

	12.7.
	vykdomas per naudotojo sąsają įvedamų duomenų validavimas.

	13.
	Be numatytų priemonių rekomenduotina naudoti papildomas priemones, papildomam saugumui užtikrinti:

	13.1.
	Common Criteria atitikimas;

	13.2.
	Fine Grained Auditing – papildomos audito priemonės;

	13.3.
	Transparent database encryption – duomenų bazės/atsarginių kopijų užšifravimas fiziniame lygyje.


[bookmark: _Toc205969251][bookmark: _Toc206581071]2. Ergonominiai reikalavimai
[bookmark: _Hlk206062123][bookmark: _Hlk206061222]Lentelė Nr. 2
	Nr.
	Reikalavimas

	1.
	EPLSAFIS naudotojo sąsaja atitinka šiuos ergonominius reikalavimus:

	1.1.
	naudotojo sąsaja nepriklauso nuo operacinės sistemos, veikia interneto naršyklės pagrindu bei yra pritaikyta korektiškam informacijos atvaizdavimui su Chrome, Edge, Firefox, Safari naršyklių naujausiomis ir dviem senesnėmis versijomis;

	1.2.
	sąsaja realizuota pagal plono kliento (angl. Thin-client) principą (dar vadinamą Web sąsaja);

	1.3.
	naudotojų sąsajos valdymas patogus visiems vartotojams, nepriklausomai nuo naudojamos ekrano raiškos ar įrenginio operacinės sistemos.

	2.
	Realizuotas naudojimo patogumą užtikrinantis funkcionalumas:

	2.1.
	TAB klavišo seka einant per duomenų įvedimo laukus;

	2.2.
	turi veikiančią kompiuterizuotos informacinės pagalbos suteikimo naudotojui funkciją (pvz., HTML help);

	2.3.
	užuominų ir paaiškinimų pateikimas pelės žymeklį užvedus ant grafinio objekto;

	2.4.
	klaidų pranešimai suformuluoti korektiškai, kad naudotojui aišku, kas atsitiko ir kokius veiksmus jam toliau reikia atlikti, kad galėtų tęsti darbą;

	2.5.
	įvedimo formose laukai, kuriuose naudojami sistemos naudotojo duomenys, užsipildo automatiškai;

	2.6.
	yra užuominų ir paaiškinimų pateikimas pelės žymeklį užvedus ant grafinio objekto;

	2.7.
	iš bet kurio sistemos naudotojo lango galima pasiekti sistemos naudotojų dokumentaciją ar kitą pagalbinę naudojimosi sistema medžiagą.


[bookmark: _Toc205969252]
[bookmark: _Toc206572380][bookmark: _Hlk206577385][bookmark: _Toc206581072][bookmark: _Toc206401347]3. Atitikimo tarptautiniams ir geros praktikos standartams reikalavimai
3.1. EPLSAFIS atitinka šiuos tarptautinius ir gerosios praktikos standartus:
3.1.1. Naudotojo sąsaja intuityvi, suprantama ir nesudėtinga naudoti EPLSAFIS naudotojams, turintiems reikalaujamą kompiuterinio raštingumo lygį (ECDL ar aukštesnį), atitikti šiuolaikinius ergonomikos reikalavimus, tarp jų LST EN ISO 9241-110:2006 „Žmogaus ir sistemos sąveikos ergonomika. 110 dalis. Dialogo principai (ISO 9241-110:2006)“ standartą arba lygiavertį standartą;
3.1.2. Saugumo priemonės užtikrina apsaugą nuo OWASP (angl. „Open Web Application Security Project“) TOP 10 sąraše įvardintų ir visų kitų tuo metu žinomų ir galimų išvengti saugumo pažeidimų.
[bookmark: _Toc205969253][bookmark: _Toc206581073]4. Reikalavimai techninėms priemonėms, veikimo charakteristikoms, papildomai   programinei įrangai, realizavimo technologijoms
4.1. EPLSAFIS koncepciją sudaro eilė tarpusavyje susijusių komponentų, kurie užtikrina reikiamą sistemos veikimą (našumą, prieinamumą, saugumą). EPLSAFIS yra lengvai prižiūrima, atnaujinama ir plėtojama. 
4.2. EPLSAFIS kuriama taikant SOA principus bei naudojant 3 sluoksnių architektūrą, išskiriant naudotojo sąsają, veiklos logiką bei duomenis. Užtikrintas sistemos integralumas ir jos visi komponentai yra susiję tarpusavyje reikiama apimtimi. 
4.3. EPLSAFIS koncepcija pateikiama 1 paveiksle.

1 pav. EPLSAFIS koncepcija


4.4. EPLSAFIS koncepcija remiasi principu, kad aukščiausiame lygmenyje yra sritys ir programos. Pagal sritis ir programas yra kuriami kvietimai teikti paraiškas, pagal kuriuos yra teikiamos paraiškos, kurios yra vertinamos ir galiausiai praėjusios vertinimą tampa vykdomais projektais, kuriems yra skirtas finansavimas ir sekama atskaitomybė už lėšas. 
4.5. EPLSAFIS funkcinė architektūra yra sudaryta pagal vieningą ir integralią sistemos koncepciją ir yra pateikiama 2 paveiksle. 

2 pav. EPLSAFIS funkcinė architektūra


4.6. EPLSAFIS sukonfigūruota ir valdoma valstybės informacinių išteklių debesų infrastruktūroje.  
4.7. Pagrindinių techninės įrangos architektūros elementų aprašas pateikiamas 8 lentelėje.
[bookmark: _Hlk206071870]Lentelė Nr. 3
	Virtualios tarnybinės stotys 

	Web virtuali tarnybinė stotis. Kiekis 2 vnt.

	Tarnybinės stoties vaidmuo 
	Skirtas veiklos logikos sluoksniui užtikrinti, naudotojų užklausų aptarnavimui. Skirta gamybinei ir testavimo aplinkai.

	Programinė įranga
	Windows Server 2012 R2 Standard IIS – standartinis Windows Server komponentas skirtas aptarnauti naudotojų užklausas. 

	Reikalingas virtualių procesorių skaičius
	4 vnt.

	Reikalingas operatyvinės atminties dydis (Gb)
	16 GB

	Virtualių kietųjų diskų kiekiai ir talpos
	1 vnt., 100 GB

	Virtualių kompiuterinio tinklo plokščių kiekis
	1 vnt.

	DB virtuali tarnybinė stotis. Kiekis 2 vnt.

	Tarnybinės stoties vaidmuo 
	Skirta duomenų saugojimui, ataskaitų generavimui, analitinių sprendimų užtikrinimui. Skirta gamybinei ir testavimo aplinkai.

	Programinė įranga
	Windows Server 2012 R2 Standard OS,
SQL Server 2017 Standard.

	Reikalingas virtualių procesorių skaičius
	4 vnt.

	Reikalingas operatyvinės atminties dydis (Gb)
	32 GB

	Virtualių kietųjų diskų kiekiai ir talpos
	2 vnt., 100 GB ir 1000 GB

	Virtualių kompiuterinio tinklo plokščių kiekis
	6 vnt.



4.8. EPLSAFIS realizuotas naudojant tokius įrankius ir technologijas:
4.8.1. programavimo aplinka: Microsoft Visual Studio 2017;
4.8.2. programavimo gyvavimo ciklo valdymas: Microsoft Team Foundation Server;
4.8.3. programavimo kalbos: C#, TypeScript/Javascript;
4.8.4. technologijos / karkasai: ASP.Net, SPA, MVC, MVVM;
4.8.5. naudotojo sąsajos komponentai: bootstrap (http://getbootstrap.com/); 
4.8.6. duomenų bazė: Microsoft SQL Server 2016;
4.8.7. ataskaitos: Microsoft SQL Server Reporting Services, Word, Excel;
4.8.8. WebServices / SOAP: Microsoft .Net WCF technologija.
4.9. EPLSAFIS programinis sprendimas kuriamas daugiasluoksnės architektūros principais, naudojant pasiteisinusias šiuolaikines technologijas, bei vadovaujantis gerosiomis praktikomis.
4.10. EPLSAFIS programinio sprendimo pagrindiniai sluoksniai pateikti 3 paveiksle. 

3 pav. EPLSAFIS programinio sprendimo pagrindiniai sluoksniai


4.11. EPLSAFIS naudotojų darbo vietose turi būti įdiegtos naujausios ar dvi senesnės Edge, Mozilla Firefox arba Google Chrome versijos. 
[bookmark: _Hlk206577503][bookmark: _Toc206581076][bookmark: _Hlk206577532][bookmark: _Toc206581077]5. Greitaveikos reikalavimai
Lentelė Nr. 4
	Nr.
	Reikalavimas

	1.
	90 proc. užklausų atsako laikas negali viršyti 5 (penkių) sekundžių.

	2.
	90 proc. užklausų dokumentų generavimui negali viršyti 8 (aštuonių) sekundžių.

	3.
	90 proc. ataskaitų, kurios yra mažesnės nei 5 (penkių) A4 formato puslapiai, generavimo trukmė negali viršyti 10 (dešimt) sekundžių.



[bookmark: _Hlk206577557][bookmark: _Toc206581078]6. Patikimumo reikalavimai
Lentelė Nr. 5
	Nr.
	Reikalavimas

	1.
	EPLSAFIS turi būti technologiškai funkcionali pagal principą „24 valandos per dieną, 7 dienos per savaitę, 365 dienos per metus“. Turi būti užtikrintas informacinės sistemos prieinamumas ne mažiau kaip 95 proc. laiko visą parą. 
EPLSAFIS neveikimo laikotarpis (vienkartinis) negali būti ilgesnis nei 8 (aštuonios) val.

	2.
	EPLSAFIS turi užtikrinti korektišką avarinių situacijų, kurias sukėlė neteisingi naudotojų veiksmai, neteisingas įvedamų duomenų formatas arba neleidžiamos įvedamų duomenų reikšmės, valdymą. Nurodytais atvejais, atlikus neteisingą (neleidžiamą) komandą arba nekorektiškai įvedus duomenis, naudotojui turi būti pateikti atitinkami avariniai pranešimai ir po to naudotojas turi galėti tęsti darbą.

	3.
	EPLSAFIS turi būti įdiegtas taip, kad būtų užtikrintas architektūrinių komponentų dubliavimas, kai dėl tam tikrų priežasčių nustojus veikti pagrindiniam komponentui EPLSAFIS toliau naudoja rezervinį komponentą, kuris savo veikimu pilnai atitinka pagrindinį komponentą. Dubliuojamų komponentų sąrašas turi būti suderintas su SADM. Iki suderinimo Vykdytojo pasirinkti architektūriniai sprendimai negali riboti galimybių realizuoti pasirinktų komponentų dubliavimo.

	3. 
	Duomenų rezervinio kopijavimo (angl. Backup) procedūrų metu negali nukentėti bendra EPLSAFIS greitaveika.



[bookmark: _Hlk206577579][bookmark: _Toc206581079]7. Reikalavimai architektūrai ir veikimui debesijos infrastruktūroje
Lentelė Nr. 6
	Nr.
	Reikalavimas

	1.
	EPLSAFIS tvarkomų duomenų įrašų skaičius neturi būti ribojamas, išskyrus tuos apribojimus, kurie atsiranda dėl naudojamos techninės įrangos fizinių parametrų.

	2.
	Vystymo (modernizavimo) metu kuriami ar keičiami komponentai turi būti sukonfigūruoti ir valdomi debesijos paslaugų teikėjo infrastruktūroje, su kuriuo SADM yra sudariusi debesijos paslaugų teikimo sutartį.

	3.
	EPLSAFIS naudotojai negali turėti galimybės atlikti operacijų tiesiai duomenų bazėje.

	4.
	Turi būti sudaryta galimybė SADM atstovams prisijungti tiesiogiai prie EPLSAFIS duomenų bazės ir atlikti joje peržiūros ir redagavimo veiksmus.

	5.
	EPLSAFIS turi būti pritaikyta veikti valstybės debesijos paslaugų teikėjo infrastruktūroje.



8. Papildoma informacija
[bookmark: part_7ea96990d6e54e8bb29712ddd342c3f4][bookmark: part_b09bd6c78af2496dac621b12c5087bcc]8.1. EPLSAFIS nuostatus, saugos nuotatus, saugaus elektroninės informacijos tvarkymo taisykles, naudotojų administravimo taisykles, veiklos tęstinumo valdymo planą ir EPLSAFIS techninį aprašymą galima rasti Registrų ir valstybės informacinių sistemų registre. 

________________

